，奉愈憾曰：此必承华推官指也。而湘邸以杀刘襄故，又阴左右之，遂具疏自御史曹楷至有司李商耕、赵文焕、高则巽等尽罗为阻挠国税，而以钰与车任重为祸首，逮诣阙受杖，使必证曹御史。钰第大唿：太祖太宗在上。明日又覆杖，肉尽骨露，钰屹不动，系镇抚狱。会湖广按察司佥事冯应京亦以奉故逮至，相与论主静穷理之学，牢户秽泾，淫雨没膝两人者皮，而讲学弗辍也。在系凡五年，甲辰遇赦归丹徒，又二年卒。壬戌用都御史邹元标议，诏赠尚宝司少卿，录其子华宗涞入太学读书。士大夫负气节，着直声者，多至为峭绝孤特之行，钰独和平浑厚，归而与人言学，娓娓不